Блокчейн събития до края на 2018г. и цялата 2019г.
Предвид тясната ангажираност на кантора "ЮСАУТОР" и в частност на адвокат Атанас Костов с блокчейн индустрията в национален и международен мащаб, предоставяме ви информация за всички предстоящи събития по темата Blockchain Summit Series. Очакваме да Ви видим там. Повече информация прочетете тук: https://blockchainsummitseries.com/.
До края на годината оставащото събитие, което можете да посетите е Blockchain Summit на 27 ноември в Дубай, ОАЕ.
КЗК санкционира „Вирджиния – ЕР ЕН“ ЕООД за нелоялна конкуренция.
Комисията за защита на конкуренцията установи извършено нарушение по чл. 29 от ЗЗК от страна на от страна на „Вирджиния – ЕР ЕН“ ЕООД във връзка с разпространение на телевизионно съдържание до крайни потребители без заплащане на обичайния за дейността разход за кабелните оператори –лицензионно възнаграждение.
Производството е образувано по искане на „Българска Телекомуникационна Компания“ ЕАД, „А1 България“ ЕАД и „Булсатком“ ЕАД с твърдения за извършени нарушения по чл. 29 и чл. 31 от ЗЗК от страна на „Аетос ТВ“ ЕООД, „Вирджиния – ЕР ЕН“ ЕООД и „РНТВ“ ЕООД.
В хода на проучването по преписката е установено, че през 2015 г. „Вирджиния – ЕР ЕН“ ЕООД предоставя телевизионно съдържание на крайни потребители без дружеството да заплаща лицензионно възнаграждение, като това поведение е установено по надлежния за това ред от Министерство на културата. Комисията приема, че неплащането на обичайното за дейността лицензионно възнаграждение от страна на „Вирджиния – ЕР ЕН“ ЕООД води до спестяване на ресурси, които за другите конкурентни дружества представляват необходим разход за предоставяне на услугата разпространение на телевизионно съдържание.
Комисията определи имуществената санкция в размер на 3 % от размера на нетните приходи от продажби на дружеството за 2017 г., което възлиза на 5 910 лв.